**SF.3.4.08.07 – Poziv na dostavu projektnih prijedloga “Uključivanje djece i mladih u riziku od socijalne isključenosti u sport”**

|  |  |
| --- | --- |
| **PITANJA** | **ODGOVORI** |
| **2. PRAVILA PDP-a** |
| Poštovani, molim vas objašnjenje za 2.2. Dokazivanje ciljne skupine, dokazna dokumentacija u dijelu b) roditelja korisnika dječjeg doplatka: rješenje o priznavanju prava na doplatak za djecu roditeljakorisnika dječjeg doplatka i fusnote 13 Odnosi se isključivo na obitelji u kojima oba roditelja ostvaruju minimalna primanja ili jedan roditelj ima minimalna primanja, dok je drugi bez ikakvih primanja.Ako prosječni mjesečni dohodak po članu kućanstva u kojem živi pripadnik ciljane skupine ne prelazi 140% proračunske osnovice da li je prihvatljiv kao ciljana skupina ili se minimalna primanja odnose na sam iznos plaće roditelja? | Pripadnost ciljnoj skupini – *Djeca i mladi u riziku od socijalne isključenosti, b) roditelja korisnika dječjeg doplatka,* sukladno točki 2.2. Uputa za prijavitelje dokazuje se sljedećim dokumentima:* **rješenjem o priznavanju prava na doplatak** za djecu roditelja korisnika dječjeg doplatka i
* preslikom osobne iskaznice (ukoliko sudionik istu posjeduje) ili drugog dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika (npr. rodni list).
 |
| Nastavno na održanu informativnu radionicu, kao zainteresirani prijavitelj molimo pojašnjenje u odnosu na metodologiju obračuna izravnih troškova osoblja, kako slijedi:Ukoliko se projekt prijavljuje na način da na razini partnerstva ne postoji niti jedna zaposlena osoba (uvjet iz t. 2.6.3. UzP-a zadovoljen je temeljem volonterstva), znači li navedeno da se projektnom prijavom ne mogu predvidjeti nova zapošljavanja za potrebe provedbe projekta, budući da na razini partnerstva ne postoji mogućnost izračuna prosjeka stvarnih troškova plaća radnika sličnih kvalifikacija i opisa poslova?Samim time, znači li navedeno i da na razini takvog partnerstva neće biti moguća primjena ponuđenog modela paušalne stope, budući da se ista izračunava kao 40% izravnih troškova osoblja (koje neće biti moguće predvidjeti)? | Sukladno točki 2.7.2. Upotreba pojednostavljenih troškovnih opcija Uputa za prijavitelje, u slučaju kada se izravni troškovi osoblja računaju primjenom standardne veličine jediničnih troškova, ako Prijavitelj/Partner ne može izračunati godišnji bruto iznos troškova plaće u referentnom razdoblju jer planira novo zapošljavanje, izračun se može temeljiti na prosjeku stvarnih troškova plaća radnika sličnih kvalifikacija i opisa poslova.U svrhu provjere korištenja ove metode obračuna troškova plaće prijavitelj je dužan dostaviti svu popratnu dokumentaciju kojom dokazuje metodologiju izračuna godišnjeg bruto iznosa troškova plaća (ugovor o radu, obračunske liste plaće i druge dokumente, ukoliko je primjenjivo).Ako u trenutku prijave nemate takvih radnika, ne možete koristiti SVJT, već stvarno nastale troškove.U slučaju obračuna izravnih troškova osoblja primjenom stvarno nastalih troškova temeljem radno-pravnog odnosa, u točki 2.5. Upute o prihvatljivosti troškova plaća i troškova povezanih s radom u okviru projekata financiranih iz Europskog socijalnog fonda plus u Republici Hrvatskoj 2021.-2027, navedena je dokumentacija koja potkrjepljuje troškove za rad na temelju radno-pravnog odnosa.Izravne troškove osoblja ćete prikazati kao stvarni trošak ili korištenjem pojednostavljene troškovne opcije (SVJT) i onda će se na tako dobiven iznos obračunati 40 % za ostale izravne troškove i neizravne troškove. |
| Poštovani, Molim vas jasan odgovor, s obzirom da iz prethodnog nije jasno obrazloženo.Da li u izravni trošak osoblja ulaze isključivo osobe zaposlene Ugovorom o djelu. Da li u izravni trošak osoblja osoblja ulaze osobe zaposlene "Ugovorom o djelu" ili one isključivo idu na paušalni iznos od 40%. | Osobe zaposlene ugovorom o djelu ne smatraju se izravnim troškovima osoblja već ostalim troškovima projekta i izračunavaju se primjenom paušalne stope od 40 % na izravne troškove osoblja.  |
| Poštovani,bili smo na Info radionici, ali nismo pronašli odgovor na sljedeće pitanje, ljubazno molimo pojašnjenje (UzP 2.5):Vezano uz obavezan pokazatelj/ **Mjerljivi ishod 1 - Broj provedenih postojećih i/ili unaprijeđenih programa sportskih i sportsko-rekreativnih aktivnosti** za ciljne skupine (PROPISANA MINIMALNA VRIJEDNOST =1): znači li to da mora biti minimalno 1 program tijekom trajanja cijelog projekta (bez obzira na trajanje projekta, čak i ako traje npr. 24 mj. ili 36 mj.) ILI to znači da moramo imati po 1 program za svaku godinu provedbe (pri čemu navedeni programi ne smiju bit isti)? Odnosno, možemo li imati samo jedan program koji ćemo provoditi u projektu ako nam projekt traje više od jedne godine? | Da. U točki 2.5. Prihvatljive projektne aktivnosti i mjerljivi ishodi Uputa za prijavitelje, za mjerljivi ishod 1. Broj provedenih postojećih i/ili unaprijeđenih programa sportskih i sportsko-rekreativnih aktivnosti za ciljne skupine, navedeno je sljedeće:*“Mjerljivi ishod smatra se ostvarenim provedbom programa sportskih i sportsko-rekreativnih aktivnosti, odnosno održavanjem* ***minimalno 70 treninga*** *u trajanju od* ***minimalno 45 minuta*** *(1 školski sat = 45 minuta)* ***u okviru jedne godine od početka provođenja pojedine projektne aktivnosti*** *za pripadnike ciljne skupine.**Ukoliko se isti program provodi više puta tijekom trajanja projekta, isti se može brojiti samo jednom u doprinos vrijednosti mjerljivog ishoda.“*Napominjemo, ako se planira provođenje više programa sportskih i sportsko-rekreativnih aktivnosti za ciljne skupine, **svaki se ubraja u doprinos vrijednosti mjerljivog ishoda** te je za svaki potrebno ispuniti minimalni uvjet ostvarenja i dostaviti dokaznu dokumentaciju. |
| Uputama za prijavitelje je definirano da su prihvatljivi izravni troškovi oni sklopljeni ugovorom o radu između poslodavca i radnika - sukladno tome da li je prihvatljiv trošak zaposlenja na ugovor o radu u provedbi sportskih programa (uz trenera koji će raditi s djecom) i koordinatora koji bi sudjelovao u radu sa ciljnom skupinom na način da bi asistirao treneru i ciljnoj skupini?Isto tako da li bi bio prihvatljiv trošak rada u dijelu komunikacije osobe za marketing koja bi bila zaposlena putem ugovora o radu i njen posao bi bio promidžba projekta prema javnosti na način da bi vodila društvene mreže i promovirala projektne aktivnosti prema javnosti? | Sukladno točki 2.7.1. Uputa za prijavitelje izravni troškovi osoblja su troškovi koji proizlaze iz Ugovora o radu ili Rješenja između poslodavca i radnika i odnose se na osoblje koje je izravno uključeno u provedbu projekta i projektnih aktivnosti, tj. izravno doprinosi ostvarenju ciljeva projekta.Na prijavitelju je odgovornost da, u skladu s navedenim organizira i u sklopu projektne prijava obrazloži rad svih osoba koje će biti izravno uključene u provedbu projektnih aktivnosti. Napominjemo kako sukladno točki 3.5. Pitanja i odgovori Uputa za prijavitelje, u interesu jednakog postupanja, PT1 ne može dati prethodno mišljenje u vezi s prihvatljivošću Prijavitelja/Partnera, projekta ili određenih aktivnosti i troškova te ne može zamijeniti niti prejudicirati ishod pojedinih faza postupka odabira kako su opisane u UzP-u. PT1 nije u mogućnosti odgovarati na pitanja koja zahtijevaju ocjenu prihvatljivosti konkretnog projekta, konkretnog Prijavitelja/Partnera, konkretnih aktivnosti i slično, već je odgovor na isto potrebno potražiti u točki 2.7. Prihvatljivost troškova Uputa za prijavitelje. |
| Poštovani,Može li Prihvatljivi Partner u projektu biti  učenički Dom?2.6.2. Formiranje Partnerstva i prihvatljivi PartneriOsnovne i srednje škole* koje imaju osnovano školsko sportsko društvo
* koje su upisane u Registar proračunskih i izvanproračunskih korisnika

Učenički domovi upisani su u registar proračunskih i izvanproračunskih korisnika, te osim smještaja i prehrane, organiziraju slobodno vrijeme za svoje korisnike (učenike srednjih škola koji se obrazuju izvan mjesta stanovanja), kao što s kulturne i sportske aktivnosti - učestvuju u učeničkoj Domijadi, koja je  jedan od oblika odgojno-obrazovnog rada u ostvarenju izbornih programa tijekom godine radi unaprijeđena kvalitete života učenika koji se školuju izvan mjesta stanovanja a temeljni joj je cilj kroz natjecanja poduprijeti druženje i javnu prezentaciju rada učenika i djelatnika učeničkih domova, a time se ostvaruje stalno poticanje kreativnih, stvaralačkih, istraživačkih i sportskih aktivnosti učenika. Potrebno je naglasiti i preventivni karakter navedenog oblika rada s korisnicima domskog smještaja u pogledu prevencije potencijalno rizičnih oblika ponašanja jer samo kvalitetno osmišljenim slobodnim vremenom može prevenirati devijantna ponašanja.  Učenički domovi osnovani su temeljem Zakona o odgoju i obrazovanju, a  čl. 133 definirano je djelatnost učeničkog doma koja je dio je djelatnosti srednjeg obrazovanja i s njome je programski povezana., te čl.134 st. 3 pravo na prijem u dom na temelju uspjeha u prethodnom obrazovanju i materijalnog položaja učenika i njegove obitelji. Pravo na upis u učenički dom temelji se na Odluci Ministarstva znanosti, obrazovanja i mladih  o uvjetima za prijem učenika a koja člancima 5, 6, 7 i 8 definira redovne uvjete i prava prvenstva za upis u učenički dom - neke od propisanih ciljanih skupina u Projektu iz UZP. | U točki 2.6.2. Formiranje Partnerstva i prihvatljivi Partneri Uputa za prijavitelje propisani su prihvatljivi Partneri.Napominjemo kako sukladno točki 3.5. Pitanja i odgovori Uputa za prijavitelje, u interesu jednakog postupanja, PT1 ne može dati prethodno mišljenje u vezi s prihvatljivošću Prijavitelja/Partnera. PT1 nije u mogućnosti odgovarati na pitanja koja zahtijevaju ocjenu prihvatljivosti konkretnog Prijavitelja/Partnera, već je odgovor na isto potrebno potražiti u točki 2.6. Prihvatljivost Prijavitelja/Partnera i formiranje Partnerstva Uputa za prijavitelje. |
| Poštovani, molim vas odgovor na sljedeća pitanja: 1. Molimo Vas da detaljnije razjasnite sudjelovanje ciljane skupine na pojedinom programu. Naime, da li jedan pripadnik ciljane skupine može sudjelovati samo na jednome programu ili može na više programa. Također, ukoliko želimo prijaviti 3 programa s po 10 različitih pripadnika ciljane skupine, da li to znaci da je broj sudionika 10 ili 30 na projektu.2. Molimo Vas odgovor da li, recimo nogometni klub, može provoditi i druge programe osim nogometa ( primjerice tenis, košarka i slično) ukoliko je prijavljen samo za nogomet kao sport, uz standardnu registraciju za sportsku obuku. Ukoliko nije moguće da neki klub odrađuje sportove za koje nije registriran, molimo vas uputu da li takvi klubovi mogu odrađivati, kao posebne programe, primjerice opću sportsku pripremu i slične aktivnosti. | 1. Napominjemo kako se osoba u pokazatelj može ubrojiti samo jednom, bez obzira na broj programa u kojima je sudjelovala. Nadalje, sukladno točki 2.1. Uputa za prijavitelje, minimalni doprinos za pokazatelj Specifičnog cilja 1, SF.3.4.08.07-01 Broj pripadnika ranjive/ih skupine/a koji su sudjelovali u projektnim aktivnostima je **10**. Minimalni doprinos za pokazatelj Specifičnog cilja 1, SF.3.4.08.07-02 Broj pripadnika ranjive/ih skupine/a koji su postigli minimalnu razinu sudjelovanja u projektnim aktivnostima je **vrijednost pokazatelja SF.3.4.08.07-01 Broj pripadnika ranjive/ih skupine/a koji su sudjelovali u projektnim aktivnostima**. Primjena oba pokazatelja je **obavezna**. Dakle, minimalno 10 osoba mora sudjelovati u projektnim aktivnostima i minimalno 10 osoba mora postići minimalnu razinu sudjelovanja **na razini cijelog projekta, a ne po programu.**2. Tijekom provođenja projektnih aktivnosti Korisnici i partneri dužni su pridržavati se zakonodavnog okvira i propisa koji uređuju njihovo djelovanje.. |
| Poštovani, Iščitavajući UzP navedenog poziva, nailazim na nekoliko nelogičnosti, pa vas molim za odgovor/pojašnjenje:1. Kao prijavitelj navedeno je „Udruge upisane u Evidenciju pravnih osoba u sportu koje su do dana predaje projektnog prijedloga upisane u Registar udruga i Evidenciju pravnih osoba u sportu“. U točci 2.6.3 – „Uvjeti prihvatljivosti koji se odnose na Prijavitelja/Partnera“ navodi se obveza da je na razini na razini Prijavitelja i Partnera kumulativno je ostvareno najmanje 25 % ukupnih prihoda u odnosu na ukupne planirane prihvatljive troškove projekta, a sukladno zadnjem godišnjem financijskom izvješću. Znači li ovo da novoosnovana udruga, koja na natječaju ne bi imala projektnog partnera, ne može participirati u natječaju s obzirom da kao nova udruga nema mogućnost dokazivanja prihoda u visini 25% u odnosu na planirane troškove? Može li se ovaj iznos odnositi na subjekt u vlasništvu predsjednika Udruge, a koji ima registriranu sportsku djelatnost?
2. Slično pitanju broj 1, a odnosi se na zaposlenike također novoosnovane udruge. Navodi se obveza dokazivanja 1 zaposlene osobe ili 1 volontera prema zadnjem GFI. Na koji način novoosnovana udruga dokazuje ovaj uvjet?
 | 1. Prijavitelj i Partner/i (ako je partnerstvo primjenjivo) zajednički moraju ispunjavati zahtjeve koji su navedeni pod točkom 2.6.3. Uvjeti prihvatljivosti koji se odnose na Prijavitelja/Partnera Uputa za prijavitelje. Ako se projekt ne provodi u partnerstvu, navedeni zahtjevi provjeravaju se na razini Prijavitelja.Ukoliko se projekt provodi u partnerstvu **minimalno 1 član partnerstva** (prijavitelj ili partner) mora doprinijeti zadovoljenju uvjeta prihvatljivosti propisanih u točki 2.6.3. Uputa za Prijavitelja .2. Molimo pogledati prethodni odgovor. |
| Poštovani,naša pitanja su sljedeća:1. Klub nema zaposlenike, a kroz projekt bi zaposlili osobe za provedbu projektnih aktivnosti. Možemo li plaće planirati prema prosječnim plaćama za to radno mjesto odnosno težini posla koji će se obavljati? Kako će se to provjeravati u slučaju odobrenja projekta, obzirom da nećemo imati platne liste tih osoba ili osoba koje su zaposlene na sličnim pozicijama u klubu? Može li se to opravdati sistematizacijom radnih mjesta koju planiramo usvojiti?2. Je li prihvatljiva vanjska usluga za provedbu projekta? | 1. Sukladno točki 2.7.2. Upotreba pojednostavljenih troškovnih opcija Uputa za prijavitelje, u slučaju kada se izravni troškovi osoblja računaju primjenom standardne veličine jediničnih troškova, ako Prijavitelj/Partner ne može izračunati godišnji bruto iznos troškova plaće u referentnom razdoblju jer planira novo zapošljavanje, izračun se može temeljiti na prosjeku stvarnih troškova plaća radnika sličnih kvalifikacija i opisa poslova.U svrhu provjere korištenja ove metode obračuna troškova plaće prijavitelj je dužan dostaviti svu popratnu dokumentaciju kojom dokazuje metodologiju izračuna godišnjeg bruto iznosa troškova plaća (ugovor o radu, obračunske liste plaće i druge dokumente, ukoliko je primjenjivo).Ako u trenutku prijave nemate takvih radnika, ne možete koristiti SVJT, već stvarno nastale troškove. U slučaju obračuna izravnih troškova osoblja primjenom stvarno nastalih troškova temeljem radno-pravnog odnosa, u točki 2.5. Upute o prihvatljivosti troškova plaća i troškova povezanih s radom u okviru projekata financiranih iz Europskog socijalnog fonda plus u Republici Hrvatskoj 2021.-2027, navedena je dokumentacija koja potkrjepljuje troškove za rad na temelju radno-pravnog odnosa.2. Uputama za prijavitelje nisu propisana ograničenja za angažiranje vanjske usluge za aktivnost Upravljanje projektom i administracija. Upravljanje projektom i administracija je neizravni trošak koji je dio paušalne stope od 40 % na izravne troškove osoblja. |
| Poštovani,S obzirom da većina udruga nema zaposlene i da treneri obavljaju sportsku djelatnost (trenažni procesi, organizacija kampova, natjecanja i dr.), a isto naplaćuju udrugama putem svojih obrta, zanima me slijedeće:Ukoliko se osoba koja je do sada izdavala račune preko obrta udruzi prijavitelju zaposli na Ugovor o radu kod prijavitelja ukoliko prođe projekt, može li dostaviti kao dokaz plaća Ugovor između obrta i udruge iz kojeg proizlazi djelatnosti koje obavlja i trošak koji mu je isplaćen na obrt i izvode da su usluge plaćene? | Sukladno točki 2.7.1. Prihvatljive vrste troškova Uputa za prijavitelje, izravni troškovi osoblja su troškovi koje je moguće jasno identificirati i koji proizlaze iz **Ugovora o radu ili Rješenja između poslodavca i radnika**, a odnose se na trošak rada djelatnika/zaposlenika između poslodavca i fizičke osobe. Trošak rada osoblja odnosi se na osoblje koje je izravno uključeno u provedbu projekta i projektnih aktivnosti, tj. izravno doprinosi ostvarenju ciljeva projekta.Popratna dokumentacija za stvarno nastale troškove koji se odnose na trošak rada dokazuje se ugovorom o radu, platnim listama, JOPPD obrascima i bankovnim izvodima.U slučaju da planirate angažirati trenere na neki drugi način izuzev zaposlenja (npr. putem ugovora o djelu i slično), a te osobe će biti izravno uključene u provedbu projekta i projektne aktivnosti, riječ je o ostalim izravnim troškovima.Sukladno točki 2.7.2 Uputa za prijavitelje, ostali troškovi projekta (npr. sklapanje ugovora o djelu) izračunavaju se primjenom paušalne stope od 40 % na izravne troškova osoblja.Napominjemo kako sukladno točki 3.5. Pitanja i odgovori Uputa za prijavitelje, u interesu jednakog postupanja, PT1 ne može dati prethodno mišljenje u vezi s prihvatljivošću Prijavitelja/Partnera, projekta ili određenih aktivnosti i troškova te ne može zamijeniti niti prejudicirati ishod pojedinih faza postupka odabira kako su opisane u UzP-u. PT1 nije u mogućnosti odgovarati na pitanja koja zahtijevaju ocjenu prihvatljivosti konkretnog projekta, konkretnog Prijavitelja/Partnera, konkretnih aktivnosti i slično, već je odgovor na isto potrebno potražiti u točki 2.7. Prihvatljivost troškova Uputa za prijavitelje. |
| Poštovani,obzirom da studentski ugovor spada u radno pravni odnos, je li prihvatljiv u kategoriji Izravnih troškova osoblja?Zahvaljujemo! | Sukladno točki 2.7.1. Prihvatljive vrste troškova Uputa za prijavitelje, izravni troškovi osoblja su troškovi koje je moguće jasno identificirati i koji proizlaze iz **Ugovora o radu ili Rješenja između poslodavca i radnika**, a odnose se na trošak rada djelatnika/zaposlenika između poslodavca i fizičke osobe. Uputom o prihvatljivosti troškova plaća i troškova povezanih s radom u okviru projekata financiranih iz Europskog socijalnog fonda plus u Republici Hrvatskoj 2021. – 2027. propisano je da trošak plaća i troškovi povezani s radom da bi se smatrali prihvatljivima u kontekstu izravnih troškova kako to definira Pravilnik o prihvatljivosti troškova, moraju proizlaziti iz radno-pravnog odnosa i/ili državne službe/javne uprave ili drugog primjenjivog zakonodavnog okvira koji regulira radni odnos između radnika i poslodavca. Studentski ugovor je reguliran odredbama Zakona o obavljanju studentskih poslova te se u smislu ovog Poziva ne smatra izravnim troškom osoblja.  |
| Poštovani,Imam par pitanja vezano uz Poziv „Uključivanje djece i mladih u riziku od socijalne isključenosti u sport“. Sportska zajednica Grada Labina prijavila bi projekt na Vaš Poziv, pa bih Vas molila par odgovora:1. Na projektu bi radio tajnik Sportske zajednice Grada Labina kojem bi se iz projekta pokrivao dio plaće. Budući da se dio troškova Sportske zajednice Grada Labina, pa tako i plaća tajnika, trenutno pokriva iz Proračuna Grada Labina, upitna mi je točka 2.7.3. Neprihvatljive vrste troškova u Uputama za prijavitelje, stavka 29. troškovi koji su već bili financirani iz javnih izvora, odnosno troškovi koji se u razdoblju provedbe projekta financiraju iz drugih izvora – Da li je prihvatljiv dio plaće tajnika Sportske zajednice Grada Labina? Da li se ovaj dio neprihvatljivih troškova odnosi na izbjegavanje dvostrukog financiranja?2. U prijavnom obrascu pod Kartica pokazatelji i rezultati, kod specifičnog cilja 1. Osiguranje dostupnosti sportskih i sportsko rekreativnih sadržaja za ranjive skupine s ciljem povećanja njihove socijalne uključenosti, kod Ciljne skupine odabire se u padajućem izborniku ciljna skupina. Ukoliko odaberemo ciljnu skupinu 1. Djeca i mladi u riziku od socijalne isključenosti, da li moramo prijavljenim programom pokriti sve kriterije? Npr. da li možemo uključiti samo djecu roditelja korisnika dječjeg doplatka i djecu iz obitelji s troje i više djece? Ili, ukoliko u klubu postoje i djeca iz drugih kategorija, npr. nezaposlenih roditelja, moramo i njih uključiti u naš program?3. Da li se pod programom smatraju npr. redoviti treninzi djece rukometnog kluba ili baš mora biti oformljen poseban program kao šta je npr. škola rukometa? Da li možemo prijaviti više programa npr. škola rukometa, škola nogometa, i sl.?  | 1. Sukladno točki 2.12. Dvostruko financiranje Uputa za prijavitelje, Prijavitelji ne smiju tražiti/primiti sredstva iz drugih javnih izvora za troškove koji će im biti nadoknađeni u okviru prijavljenog i za financiranje odabranog projekta.Zabranjeno je dvostruko financiranje iz drugog financijskog instrumenta EU te dvostruko financiranje iz bilo kojeg drugog javnog izvora, osim vlastitih sredstava Prijavitelja.Poštujući načelo izbjegavanja dvostrukog financiranja, predloženi prihvatljivi troškovi ne smiju biti prethodno (su)financirani bespovratnim sredstvima niti isti troškovi, neovisno o okolnostima, smiju biti dva puta financirani iz proračuna Unije. Navedeno znači i da iznos troška prijavljen u zahtjevu za plaćanje jednog od ESI fondova nije prijavljen za potporu drugog fonda ili instrumenta Unije ili za potporu istog fonda u okviru drugog programa.Napominjemo kako sukladno točki 3.5. Pitanja i odgovori Uputa za prijavitelje, u interesu jednakog postupanja, PT1 ne može dati prethodno mišljenje u vezi s prihvatljivošću Prijavitelja/Partnera, projekta ili određenih aktivnosti i troškova te ne može zamijeniti niti prejudicirati ishod pojedinih faza postupka odabira kako su opisane u UzP-u. PT1 nije u mogućnosti odgovarati na pitanja koja zahtijevaju ocjenu prihvatljivosti konkretnog projekta, konkretnog Prijavitelja/Partnera, konkretnih aktivnosti i slično, već je odgovor na isto potrebno potražiti u točki 2.7. Prihvatljivost troškova Uputa za prijavitelje.2. Sukladno točki 2.1. Specifični ciljevi PDP-a s ciljnim skupinama i pokazateljima Uputa za prijavitelje, minimalni doprinos za pokazatelj Specifičnog cilja 1, SF.3.4.08.07-01 Broj pripadnika ranjive/ih skupine/a koji su sudjelovali u projektnim aktivnostima je 10 (neovisno kojoj od ranjivih skupina pripadaju). Minimalni doprinos za pokazatelj Specifičnog cilja 1, SF.3.4.08.07-02 Broj pripadnika ranjive/ih skupine/a koji su postigli minimalnu razinu sudjelovanja u projektnim aktivnostima je vrijednost pokazatelja SF.3.4.08.07-01 Broj pripadnika ranjive/ih skupine/a koji su sudjelovali u projektnim aktivnostima. Primjena oba pokazatelja je obavezna. Dakle, minimalno 10 osoba mora sudjelovati u projektnim aktivnostima i minimalno 10 osoba mora postići minimalnu razinu sudjelovanja na razini cijelog projekta, a ne po programu.Napominjemo, ako je za pokazatelj SF.3.4.08.07-01 navedeno npr. 12 osoba, i kod pokazatelja SF.3.4.08.07-02 mora biti navedeno 12 osoba.Upute za prijavitelje ne obvezuju na uključivanje svih ciljnih skupina navedenih u točki 2.1. Specifični ciljevi PDP-a s ciljnim skupinama i pokazateljima, u projektne aktivnosti.3. Što se tiče programa sportskih i sportsko-rekreativnih aktivnosti, odnosno njegova sadržaja, navedeno je opisano u Obrascu 4. Obrazac programa sportskih i sportsko-rekreativnih aktivnosti. Ne treba biti poseban program, već može biti i postojeći, Tijekom provođenja projektnih aktivnosti Korisnici i partneri dužni su pridržavati se zakonodavnog okvira i propisa koji uređuju njihovo djelovanje.Pozivom nije ograničen broj programa sportskih i sportsko-rekreativnih aktivnosti. Napominjemo, ako se planira provođenje više programa sportskih i sportsko-rekreativnih aktivnosti za ciljne skupine, svaki se ubraja u doprinos vrijednosti mjerljivog ishoda te je za svaki potrebno ispuniti minimalni uvjet ostvarenja i dostaviti dokaznu dokumentaciju. |
| Poštovani, u Uputama za prijavitelje - Poziv na dostavu projektnih prijedloga: Uključivanje djece i mladih u riziku od socijalne isključenosti u sport (referentni broj: SF.3.4.08.07) u točki 2.6.1. Prihvatljivi Prijavitelji se navodi da prihvatljivi partneri mogu biti osnovne i srednje škole koje imaju osnovano školsko sportsko društvo. Može li škola osnovati školsko sportsko društvo nakon datuma objave Poziva, a prije isteka roka za podnošenje projektnih prijedloga?Unaprijed zahvaljujem na odgovoru. | Sukladno točki 2.6.2. Formiranje Partnerstva i prihvatljivi Partneri Uputa za prijavitelje, prihvatljivi partneri, između ostalih, mogu biti osnovne i srednje škole koje imaju osnovano školsko sportsko društvo.Nadalje, u fusnoti broj 33 navedeno je da Registar školskih sportskih društava vodi Hrvatski školski sportski savez te da, ukoliko je potrebno, PT 2 može zatražiti Hrvatski školski sportski savez ažuriranu verziju Registra školskih sportskih društava u trenutku provjere prihvatljivosti partnera s ciljem provjere propisanog uvjeta prihvatljivosti partnera, osnovne i srednje škole. Ukoliko Prijavitelj osnuje školsko sportsko društvo te ga registrira do trenutka navedene provjere, a PT2 u trenutku provjere može sa sigurnošću utvrditi da se Prijavitelj nalazi u spomenutom registru, Prijavitelj ispunjava propisani uvjet.  |
| Poštovani,molim pojašnjenje vezano uz ispunjavanje proračuna u okviru Poziva SF.3.4.08.07. 1. Unosi li se u proračun samo izravni trošak osoblja ili i ostali troškovi?U Uputama je navedeno da se ostali izravni troškovi i neizravni troškovi izračunavaju primjenom paušalne stope od 40 % na izravne troškove osoblja. Molimo potvrdu: Da li se u proračun unose isključivo izravni troškovi osoblja (plaće), ili je potrebno u proračun ručno unositi i druge izravne stavke, poput:• vanjskih usluga (treneri, stručnjaci)• nabave ili najma sportske opreme• prilagodbe programa za OSI• prijevoza, smještaja, prehrane korisnika i osoblja• najma prostora• promidžbe i vidljivosti? 2. Koji je kriterij za izbor načina obračuna plaće – paušalna stopa ili jedinični trošak?Molimo dodatno pojašnjenje: U kojem slučaju se trošak osoblja obračunava kao paušalna stopa, a u kojem se koristi standardna veličina jediničnog troška (EUR po satu)? Da li korisnik sam bira između ta dva modela, ili je izbor unaprijed zadan ovisno o vrsti projekta, duljini ili ulozi osobe? | 1. Prilikom ispunjavanja projektne prijave preporučljivo je koristiti dokument Prijavni obrazac uz upute za popunjavanje u sustavu eKohezija za Program Učinkoviti ljudski potencijali 2021.-2027., koji je objavljen u sklopu natječajne dokumentacije Poziva.Nastavno na taj dokument, potrebno je u kartici Proračun, u dijelu AKTIVNOST S ANALIZOM TROŠKA kao primjenjivu fiksnu stopu odabrati 40 % propisanu točkom 2.7.3. Upotreba pojednostavljenih troškovnih opcija Uputa za prijavitelje. U proračun projekta unose se samo stavke troška koje se odnose na izravne troškove osoblja. Prilikom unosa potrebno je odabrati metodu obračuna troškova plaće, odnosno obračunavaju li se izravni troškovi osoblja primjenom standardne veličine jediničnih troškova ili stvarno nastalih troškova temeljem radno-pravnog odnosa. Nije dozvoljeno kombiniranje predloženih opcija.Na temelju ukupnih iznosa za izravne troškove osoblja automatski se prilikom popunjavanja prijavnog obrasca izračunava primjenjiv postotak za ostale troškove projekta (ostali izravni troškovi projekta koji nisu troškovi osoblja i neizravni troškovi).Na ovaj PDP primjenjuju se Korisničke upute za komponentu Platforme Fondovi EU za upravljanje fondovima kohezijske omotnice „eKohezija“ – prijavitelji objavljene na portalu eKohezija (Upute za korisnike sustava, a koriste se za prijavu u sustav i podnošenje projektnog prijedloga) i unutar spomenutog sustava eKohezija. Predmetnim uputama može se pristupiti putem poveznice [https://ekohezija.gov.hr/.](https://ekohezija.gov.hr/)2. Sukladno točki 2.7.2. Upotreba pojednostavljenih troškovnih opcija Uputa za prijavitelje, **ostali troškovi projekta (ostali izravni troškovi koji nisu troškovi osoblja i neizravni troškovi**) izračunavaju se primjenom paušalne stope od 40 % na izravne troškove osoblja. Prijavitelj mora odabrati ponuđeni model paušalne stope.Nadalje, u istoj točki propisano je da se izravni troškovi osoblja **mogu** obračunati korištenjem standardne veličine za troškove osoblja, međutim isto nije obvezujuće za Prijavitelje, već je korištenje navedene metode opcionalno.Uz navedeno, moguće je da se izravni troškovi osoblja prikazuju kao stvarni troškovi. Tada je potrebno primijeniti odgovarajuću kategoriju troška prilikom popunjavanja troškovnika projektnog prijedloga. Na temelju ukupnih iznosa za izravne troškove osoblja automatski se prilikom popunjavanja prijavnog obrasca izračunava primjenjiv postotak za ostale troškove projekta (ostali izravni troškovi projekta koji nisu troškovi osoblja i neizravni troškovi).Slijedom navedenog, prilikom pripreme projektnog prijedloga, odnosno proračuna projekta, prijavitelj mora odabrati između dviju od navedenih opcija. Nije dozvoljeno kombiniranje predloženih opcija. |
| Poštovani,molimo odgovor na slijedeće pitanje:Ukoliko imamo djecu koja su pripadnici ciljne skupine i koja su već uključena u postojeće sportske aktivnosti sa ostalom djecom (npr. 3 djece trenira u nogometnom klubu, 4 djece u gimnastičkom klubu i sl.) da li se oni broje u Pokazatelje Specifičnog cilja 1. i da li je njihovo sudjelovanje (mjesečna članarina koju plaćaju) prihvatljiv trošak?Ako da, da li je u tom slučaju prihvatljiv trošak kupovine opreme u tim postojećim sportskim klubovima u kojima su uključeni pripadnici ciljne skupine?Ili isključivo ciljna skupina mora sudjelovati u nekim sportskim aktivnostima, odvojeno od ostale djece i da se jedino pod tim uvjetima ubrajaju u mjerljive Pokazatelje specifičnog cilja 1. Broj pripadnika ranjive skupine koji sudjeluju u projektnim aktivnostima? | Sukladno točki 2.1. Specifični ciljevi Uputa za prijavitelje, minimalni doprinos za pokazatelj Specifičnog cilja 1, SF.3.4.08.07-01 Broj pripadnika ranjive/ih skupine/a koji su sudjelovali u projektnim aktivnostima, bez obzira na postignutu razinu sudjelovanja je **10**. Dakle, u aktivnostima Specifičnog cilja 1 (aktivnost 1 Provedba postojećih i/ili unaprijeđenih programa sportskih i sportsko-rekreativnih aktivnosti za ciljne skupine i aktivnost 2 Provedba edukativnih radionica o važnosti sporta i zdravih životnih navika za ciljne skupine) namijenjenim pripadnicima ranjivih skupina, **kumulativno** mora sudjelovati **minimalno 10 pripadnika ciljne skupine** specifičnog cilja 1 (**neovisno kojoj od ranjivih skupina pripadaju**), a za koje su osigurani odgovarajući dokazi temeljem kojih se ubrajaju u doprinos navedenom pokazatelju. Minimalni doprinos za pokazatelj Specifičnog cilja 1, SF.3.4.08.07-02 Broj pripadnika ranjive/ih skupine/a koji su postigli minimalnu razinu sudjelovanja u projektnim aktivnostima je **vrijednost pokazatelja SF.3.4.08.07-01 Broj pripadnika ranjive/ih skupine/a koji su sudjelovali u projektnim aktivnostima**. Primjena oba pokazatelja je **obavezna**. Dakle, minimalno 10 osoba mora sudjelovati u projektnim aktivnostima i minimalno 10 osoba mora postići minimalnu razinu sudjelovanja **na razini cijelog projekta, a ne po programu**.Napominjemo, ako je za pokazatelj SF.3.4.08.07-01 navedeno npr. 12 osoba, i kod pokazatelja SF.3.4.08.07-02 mora biti navedeno 12 osoba. Dodatno napominjemo kako se osoba u pokazatelj može ubrojiti samo jednom, bez obzira na broj aktivnosti u kojima je sudjelovala.Sukladno točki 2.7.4. Uputa za prijavitelje, nije dopušteno ciljnim skupinama naplaćivati sudjelovanje u projektnim aktivnostima. Ukoliko se tijekom provedbe aktivnosti projekta ostvare određeni prihodi, ukupan iznos bespovratnih sredstava bit će umanjen za iznos ostvarenog prihoda.Sukladno točki 2.7.1. UzP-a prihvatljivi su troškovi nabave i/ili najma sportske opreme za sportske i sportsko-rekreativne aktivnosti u kojima sudjeluju pripadnici ciljne skupine.Troškovi su prihvatljivi isključivo ako se odnose na potrebe ciljne skupine prilikom provedbe aktivnosti u okviru Specifičnog cilja 1. Općenito, troškovi moraju biti povezani s predviđenim aktivnostima, a sve aktivnosti moraju biti usmjerene na pripadnike ciljnih skupina.Uputama za prijavitelje nije propisano da u projektnim aktivnostima u kojima sudjeluju pripadnici ciljne skupine ne smiju sudjelovati osobe koje nisu pripadnici ciljne skupine.Napominjemo kako sukladno točki 3.5. Pitanja i odgovori Uputa za prijavitelje, u interesu jednakog postupanja, PT1 ne može dati prethodno mišljenje u vezi s prihvatljivošću Prijavitelja/Partnera, projekta ili određenih aktivnosti i troškova te ne može zamijeniti niti prejudicirati ishod pojedinih faza postupka odabira kako su opisane u UzP-u. PT1 nije u mogućnosti odgovarati na pitanja koja zahtijevaju ocjenu prihvatljivosti konkretnog projekta, konkretnog Prijavitelja/Partnera, konkretnih aktivnosti i slično, već je odgovor na isto potrebno potražiti u točki 2.7. Prihvatljivost troškova Uputa za prijavitelje. |
| Molim pojašnjenje slijedeće stavke br 23 Neprihvatljivih troškova:„troškovi dodatnog dohotka za obavljanje poslova vezanih uz projekt temeljem ugovora o djelu za zaposlenike Korisnika i/ili Partnera koji istovremeno svoju redovnu plaću primaju temeljem ugovora o radu“.Ukoliko imamo partnersku instituciju koja neće imati izravne troškove osoblja (ugovor o radu) na projektu, je li prihvatljiv angažman osoblja u projektnim aktivnostima temeljem ugovora o djelu?  | Sukladno točki 2.7.3. Uputa za prijavitelje, troškovi dodatnog dohotka za obavljanje poslova vezanih uz projekt temeljem ugovora o djelu za zaposlenike Korisnika i/ili Partnera koji istovremeno svoju redovnu plaću primaju temeljem ugovora o radu Prava i obveze prijavitelj i partner/i reguliraju međusobno su neprihvatljivi troškovi.Navedena stavka 23 govori da osoba ne može biti zaposlena putem Ugovora o djelu i u isto vrijeme u istoj organizaciji primati naknadu za rad putem ugovora o radu.Ako u projektu postoji partnerstvo, podjela odgovornosti između prijavitelja i partnera mora biti navedena u Prijavnom obrascu. U kojoj će mjeri partner biti angažiran ovisi o dogovoru između prijavitelja i partnera uz napomenu kako je provedba projekta isključiva odgovornost korisnika, a troškovi partnera u projektu su prihvatljivi i procjenjuju se pod istim uvjetima kao i za prijavitelja. Cjelokupno financiranje od strane PT1 ide isključivo prema korisniku, a korisnik dalje vrši isplate partnerima sukladno međusobno reguliranim pravima i obvezama.*Korisnik i partneri moraju voditi računa o izbjegavanju situacija sukoba interesa. Svi troškovi koji su predmet sukoba interesa su neprihvatljivi. Također, sukladno točki 2.7.3. Uputa za prijavitelje troškovi podugovaranja (nabava dobara, usluga, radova) samih Korisnika i/ili Partnera su neprihvatljivi.* |
| **PRILOZI I OBRASCI** |
| Poštovani,da li u provedbi projekta kao trener/provoditelj sportskog dijela programa može biti zaposlena osoba ovlaštena za zastupanje prijavitelja/partnera ili se to smatra sukobom interesa? | Sukladno članku 1., stavku. 1.6. predloška Ugovora o dodjeli bespovratnih sredstava, sukob interesa definiran je kao situacija u kojoj obiteljski, emotivni, politički ili nacionalni razlozi i/ili ekonomski interesi te drugi izravni ili neizravni osobni interesi Korisnika i/ili partnera Korisnika, odnosno osoba kojima je od strane Korisnika ili partnera Korisnika povjerena provedba projekta u cijelosti ili provedba pojedinih aktivnosti Projekta (ovlaštene osobe, zaposlene osobe, članovi itd.) utječu ili mogu utjecati na nepristranost u obavljanju njihovih zaduženja zbog pogodovanja sebi ili sebi bliskim osobama, društvenim skupinama i/ili organizacijama.Napominjemo i kako je u članku 3., stavku 3.9. predloška Ugovora o dodjeli bespovratnih sredstava, propisano da osobe kojima je Korisnik ili partner Korisnika povjerio provedbu Projekta u cijelosti ili provedbu pojedinih aktivnosti ne smiju biti u poziciji u kojoj postoji sukob interesa. Korisnik je dužan osigurati formalne postupke koji obvezuju sve takve osobe da navedu bilo kakve postojeće ili potencijalne osobne i/ili ekonomske interese u vezi s bilo kakvim pitanjem povezanim s Projektom, te ih je nužno isključiti iz svih rasprava ili procesa odlučivanja povezanih s predmetnim pitanjem. Također, Prijavitelj i ukoliko je primjenjivo Partner, potpisuju Izjavu o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele, kojom potvrđuju da nisu u sukobu interesa u predmetnom postupku dodjele bespovratnih sredstava što podrazumijeva da svojom odlukom ili drugim djelovanjem nisu pogodovali sebi ili sebi bliskim osobama, društvenim skupinama i organizacijama.*Korisnik i partneri moraju voditi računa o izbjegavanju situacija sukoba interesa, a što bi među ostalim uključivalo i dodjeljivanje ugovora o djelu odgovornoj osobi Korisnika/partnera. Svi troškovi koji su predmet sukoba interesa su neprihvatljivi. Također, sukladno točki 2.7.3. Uputa za prijavitelje troškovi podugovaranja (nabava dobara, usluga, radova) samih Korisnika i/ili Partnera su neprihvatljivi.* |